Priekšlikums Padomes regula ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju attiecībā uz mājputnu gaļas tirdzniecības standartiem /* COM/2008/0336 galīgā redakcija - CNS 2008/0108 */





[pic] | EIROPAS KOPIENU KOMISIJA | Briselē, 28.5.2008 COM(2008) 336 galīgā redakcija 2008/0108 (CNS) Priekšlikums PADOMES REGULA ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju attiecībā uz mājputnu gaļas tirdzniecības standartiem (iesniegusi Komisija) PASKAIDROJUMA RAKSTS Padomes Regula (EK) Nr. 1234/2007 pārņem Regulas (EK) Nr. 1906/90 noteikumus attiecībā uz dažiem mājputnu gaļas tirdzniecības standartiem. Saskaņā ar Regulu (EK) Nr. 853/2004 Komisija ierosinās atļaut izmantot dažas vielas mājputnu liemeņu attīrīšanai no virsmas piesārņojuma. Pašreiz Padomes Regulā (EK) Nr. 1234/2007 minētā „mājputnu gaļas” definīcija attiecībā uz mājputnu gaļas tirdzniecības standartiem ir pretrunā šādu vielu lietojumam. Tas ir tāpēc, ka pašreiz spēkā esošajā „mājputnu gaļas” definīcijā atsevišķā atsauce uz aukstumapstrādi ir pārāk strikta, ņemot vērā tehnoloģiju attīstību. Tāpēc minētā definīcija ir jāpielāgo. Līdz ar to, lai īstenotu regulu, kas atļauj izmantot dekontaminācijas vielas mājputnos, ir jāizdara grozījumi Padomes regulā par tirdzniecības standartiem, jo īpaši definīcijā par „mājputnu gaļu”. Ja Komisijas priekšlikums atļaut izmantot minētās vielas netiks pieņemts, tā atsauks šajā priekšlikumā ierosināto definīcijas grozījumu. Turklāt visi noteikumi par tirdzniecības standartiem gandrīz nav pārskatīti kopš 1990. gada, bet mājputnu gaļas tirgus un patērētāju ieradumi ir būtiski mainījušies. Tāpēc ir būtiski pārskatīt mājputnu gaļas tirdzniecības standartus, jo īpaši ņemot vērā tehnoloģiju attīstību, un attiecināt dažus principus uz mājputnu gaļas izstrādājumiem un produktiem. Ņemot vērā to, ka mājputnu gaļu aizvien vairāk patērē gaļas izstrādājumu un produktu veidā, mājputnu gaļas tirdzniecības standartu piemērošanas joma ir jāpaplašina, iekļaujot tajā mājputnu gaļas izstrādājumus un produktus, kā arī mājputnu gaļu sālījumā, ko aizvien vairāk tirgo. Ja mājputnu gaļu tirgo svaigā veidā, tas ir kvalitātes rādītājs patērētājam, un patērētājs sagaida, ka pirms tam minētā gaļa nekad nav bijusi saldēta vai ātri sasaldēta. Tādēļ pašreiz spēkā esošais princips, ka mājputnu gaļu, ko pārdod svaigā veidā, pirms tam nedrīkst saldēt, ir jānostiprina un jāattiecina uz mājputnu gaļas izstrādājumiem un produktiem. Minētais priekšlikums neietekmē Kopienas budžetu. 2008/0108 (CNS) Priekšlikums PADOMES REGULA ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju attiecībā uz mājputnu gaļas tirdzniecības standartiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: 1. Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO” regula)[1], nosaka konkrētus mājputnu gaļas tirdzniecības standartus. 2. Regulas (EK) Nr. 1234/2007 116. pantā noteikts, ka mājputnu gaļas nozares produktus tirgo saskaņā ar minētās regulas XIV pielikumā iekļautajiem noteikumiem. 3. Ņemot vērā to, ka mājputnu gaļu aizvien vairāk patērē gaļas izstrādājumu un produktu veidā, mājputnu gaļas tirdzniecības standartu piemērošanas joma ir jāpaplašina, iekļaujot tajā mājputnu gaļas izstrādājumus un produktus. 4. Tāpat mājputnu gaļa sālījumā, kas atbilst KN kodam 0210 99 39, ir jāiekļauj tirdzniecības standartu piemērošanas jomā. 5. Pašreiz spēkā esošajā „mājputnu gaļas” definīcijā atsevišķā atsauce uz aukstumapstrādi ir pārāk strikta, ņemot vērā tehnoloģiju attīstību. Tāpēc minētā definīcija ir jāpielāgo. 6. Saskaņā ar Kopienas tiesību aktiem par pārtikas produktu marķējumu izmantotais marķējums un metodes nedrīkst būt pircēju maldinošas, it īpaši attiecībā uz pārtikas produkta raksturīgākajām īpašībām, proti, attiecībā uz produkta īpatnībām, nosaukumu, kvalitāti, sastāvu, kvantitāti, ilgderīgumu, izcelsmi vai izcelsmes vietu, ražošanas vai izgatavošanas veidu. 7. Patērētājam ir svarīga tirgotās mājputnu gaļas kvalitāte, it īpaši ja tā ir svaiga mājputnu gaļa. Tāpēc, ja mājputnu gaļu tirgo svaigā veidā, tas ir kvalitātes rādītājs patērētājam, un patērētājs sagaida, ka pirms tam minētā gaļa nekad nav bijusi saldēta vai paātrināti sasaldēta. 8. Līdz ar to precīzāk ir jāizklāsta princips, ka svaiga mājputnu gaļa, tostarp svaigas mājputnu gaļas izstrādājumus, nedrīkst būt pirms tam saldēta, lai to tirgotu kā svaigu gaļu. Šim nolūkam tirdzniecības standartu mērķos jo īpaši ir minēts mērķis patērētāju interesēs uzlabot mājputnu gaļas kvalitāti un informāciju par to, tādēļ tirdzniecības standartos termins „svaigs” jādefinē daudz striktāk nekā tiesību aktos par pārtikas nekaitīgumu. 9. Ja mājputnu gaļa ir bijusi saldēta vai ātri sasaldēta, tā tāda arī ir jātirgo vai jāizmanto izstrādājumos, ko tirgo kā saldētus vai ātri sasaldētus, vai gaļas produktos. 10. Tā kā A šķiras sadalījums A1 un A2, kā noteikts Regulā (EK) Nr. 1234/2007, nav derīgs un praksē nav izmantots, vienkāršības labad šī prasība ir jāatceļ. 11. Tāpēc attiecīgi jāgroza Regula (EK) Nr. 1234/2007, IR PIEŅĒMUSI ŠO REGULU. 1. pants Regulas (EK) Nr. 1234/2007 XIV pielikums ir grozīts saskaņā ar šīs regulas pielikumu. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā priekšsēdētājs PIELIKUMS Regulas (EK) Nr. 1234/2007 XIV pielikuma B daļu groza šādi. 1) I daļas 1. punktu aizstāj ar šādu punktu: „1. Neskarot šā pielikuma C daļu par noteikumiem attiecībā uz inkubējamo olu un mājputnu cāļu ražošanas un tirdzniecības standartiem, šos noteikumus piemēro attiecībā uz dažu veidu un noformējumu mājputnu gaļas, mājputnu gaļas vai mājputnu subproduktu izstrādājumu un produktu tirdzniecību Kopienā, kas ir šādas sugas, kā izklāstīts I pielikuma XX daļā, un kuras tirgo saistībā ar profesionālo vai komercdarbību: - Gallus domesticus , - pīles, - zosis, - tītari, - pērļu vistiņas. Minētie noteikumi attiecas arī uz mājputnu gaļu sālījumā, kas atbilst KN kodam 0210 99 39, kā minēts I pielikuma XXI daļā.” 2) II daļu aizstāj ar šādu daļu: „II. Definīcijas Neskarot turpmākas definīcijas, ko Komisija paredzēs, lai piemērotu šo daļu: 1. „mājputnu gaļa” ir saimniecībās audzētu putnu ēdamās daļas, kas atbilst KN kodam 0105; 2. „svaiga mājputnu gaļa” ir mājputnu gaļa, kas nevienu brīdi dzesēšanas procesā nav bijusi sastingusi un kas ir glabāta temperatūrā, kura nekad nav zemāka par –2°C un augstāka par +4°C; tomēr dalībvalstis var noteikt atšķirīgas temperatūras prasības attiecībā uz neilgu laika posmu svaigas mājputnu gaļas izciršanai un glabāšanai mazumtirdzniecības veikalos vai telpās, kas atrodas netālu no tirdzniecības vietām, ja gaļu izcērt vai uzglabā vienīgi tam, lai gaļu tieši uz vietas pārdotu pircējam; 3. „saldēta mājputnu gaļa” ir mājputnu gaļa, kas sasaldēta pēc iespējas ātrāk, ievērojot normālu kaušanas kārtību, un pastāvīgi glabājama temperatūrā, kas nav augstāka par –12°C; 4. „ātri sasaldēta mājputnu gaļa” ir mājputnu gaļa, kas pastāvīgi glabājama temperatūrā, kas nav augstāka par –18°C, ņemot vērā pielaides, kas noteiktas Padomes 1988. gada 21. decembra Direktīvā 89/108/EEK par dalībvalstu tiesību aktu tuvināšanu attiecībā uz cilvēku patēriņam paredzētiem ātri sasaldētiem pārtikas produktiem* ; 5. „svaigas mājputnu gaļas izstrādājums” ir gaļas izstrādājums, attiecībā uz ko izmanto terminu „svaiga putnu gaļa” šīs regulas nozīmē; 6. „mājputnu gaļas produkts” ir gaļas produkts, kā minēts Regulas (EK) Nr. 853/2004 I pielikuma 7.1. punktā, attiecībā uz ko izmanto terminu „mājputnu gaļa” šīs regulas nozīmē. * OV L 40, 11.2.1989., 51. lpp.” 3) III daļu groza šādi. a) Svītro 1. punkta otro daļu. b) 2. punkta ievadfrāzi aizstāj ar šādu frāzi: „Mājputnu gaļu un mājputnu gaļas izstrādājumus tirgo kā:”. [1] OV L 299, 16.11.2007., 1. lpp. Regulā jaunākie grozījumi izdarīti ar Regulu (EK) Nr. 248/2008 (OV L 76, 19.3.2008., 6. lpp.).